L 159/4
DA
Den Europæiske Unions Tidende
14.6.2022
(6)
I maj og juni 2022 blev der konstateret en række udbrud af afrikansk svinepest hos vildtlevende svin i delstaten Sachsen i Tyskland i et område, der for øjeblikket er opført som restriktionszone II i bilag I til gennemførelses­ forordning (EU) 2021/605, og som ligger i umiddelbar nærhed af et område i delstaten Brandenburg i Tyskland, der for øjeblikket er opført som restriktionszone I. Disse nye udbrud af afrikansk svinepest hos vildtlevende svin udgør et højere risikoniveau, der bør være afspejlet i nævnte bilag.
Dette område i delstaten Brandenburg, der for øjeblikket er opført som restriktionszone I i nævnte bilag, og som ligger i umiddelbar nærhed af et område, der er opført som restriktionszone II i delstaten Sachsen og er berørt af disse nylige udbrud af afrikansk svinepest, bør derfor nu opføres som restriktionszone II i nævnte bilag i stedet for som restriktionszone I, ligesom det er nødvendigt, at den eksisterende afgrænsning af restriktionszone I omdefineres for at tage hensyn til disse nylige udbrud.
(7)
I maj og juni 2022 blev der ligeledes konstateret en række udbrud af afrikansk svinepest hos vildtlevende svin i delstaten Sachsen i Tyskland i et område, der for øjeblikket er opført som restriktionszone II i bilag I til gennemførel­ sesforordning (EU) 2021/605, og som ligger i umiddelbar nærhed af områder, der for øjeblikket er opført som restriktionszone I. Disse nye udbrud af afrikansk svinepest hos vildtlevende svin udgør et højere risikoniveau, der bør være afspejlet i nævnte bilag.
Dette område, der for øjeblikket er opført som restriktionszone I i nævnte bilag, og som ligger i umiddelbar nærhed af et område, der er opført som restriktionszone II i delstaten Sachsen og er berørt af disse nylige udbrud af afrikansk svinepest, bør derfor nu opføres som restriktionszone II i nævnte bilag i stedet for som restriktionszone I, ligesom det er nødvendigt, at den eksisterende afgrænsning af restriktionszone I omdefineres for at tage hensyn til disse nylige udbrud.
(8)
I juni 2022 blev der endvidere konstateret et udbrud af afrikansk svinepest hos et vildtlevende svin i regionen Dolnośląskie i Polen i et område, der for øjeblikket ikke er opført som restriktionszone i bilag I til gennemførelses­ forordning (EU) 2021/605.
Dette nye udbrud af afrikansk svinepest hos et vildtlevende svin udgør et højere risikoniveau, der bør være afspejlet i nævnte bilag.
Dette område i Polen, der for øjeblikket ikke er opført som restriktionszone i nævnte bilag, og som er berørt af dette nylige udbrud af afrikansk svinepest, bør derfor nu opføres som restriktionszone II i nævnte bilag, ligesom det er nødvendigt, at den eksisterende afgrænsning af restriktionszone I omdefineres for at tage hensyn til dette nylige udbrud.
(9)
I juni 2022 blev der desuden konstateret et udbrud af afrikansk svinepest hos et vildtlevende svin i regionen Wielkopolskie i Polen i et område, der for øjeblikket er opført som restriktionszone I i bilag I til gennemførelses­ forordning (EU) 2021/605.
Dette nye udbrud af afrikansk svinepest hos et vildtlevende svin udgør et højere risikoniveau, der bør være afspejlet i nævnte bilag.
Dette område i Polen, der for øjeblikket er opført som restriktionszone I i nævnte bilag, bør derfor nu opføres som restriktionszone II i nævnte bilag i stedet for som restriktionszone I, ligesom det er nødvendigt, at den eksisterende afgrænsning af restriktionszone I omdefineres for at tage hensyn til dette nylige udbrud.
(10)
Endvidere blev der i juni 2022 konstateret to udbrud af afrikansk svinepest hos opdrættede svin i regionen Wielkopolskie i Polen i et område, der for øjeblikket er opført som restriktionszone II i bilag I til gennemførelses­ forordning (EU) 2021/605.
Disse nye udbrud af afrikansk svinepest hos opdrættede svin udgør et højere risikoniveau, der bør være afspejlet i nævnte bilag.
Dette område i Polen, der for øjeblikket er opført som restriktionszone II i nævnte bilag, bør nu opføres som restriktionszone III i nævnte bilag i stedet for som restriktionszone II, ligesom det er nødvendigt, at den eksisterende afgrænsning af restriktionszone II omdefineres for at tage hensyn til disse nylige udbrud.
(11)
Efter disse nylige udbrud af afrikansk svinepest hos vildtlevende svin i Tyskland og Polen samt hos opdrættede svin i Polen og under hensyntagen til den nuværende epidemiologiske situation med hensyn til afrikansk svinepest i Unionen er zoneinddelingen i de pågældende medlemsstater blevet revurderet og ajourført.
Derudover er de eksisterende risikostyringsforanstaltninger også blevet revurderet og ajourført.
Disse ændringer bør afspejles i bilag I til gennemførelsesforordning (EU) 2021/605.
(12)
Under hensyntagen til effektiviteten af sygdomsbekæmpelsesforanstaltningerne vedrørende afrikansk svinepest for opdrættede svin i de restriktionszoner III, der er opført i bilag I til gennemførelsesforordning (EU) 2021/605, som anvendes i Polen i henhold til Kommissionens delegerede forordning (EU) 2020/687, navnlig dem, der er fastsat i samme delegerede forordnings artikel 64, 65 og 67, og i overensstemmelse med de risikobegrænsende foranstaltninger vedrørende afrikansk svinepest, der er fastsat i OIE-kodeksen, bør visse zoner i regionerne Warmińsko-Mazurskie og Lubuskie i Polen, der for øjeblikket er opført som restriktionszoner III i bilag I til gennemførelsesforordning (EU) 2021/605 desuden nu opføres som restriktionszoner II i samme bilag, som følge af at der ikke har været nogen udbrud af afrikansk svinepest hos opdrættede svin i de pågældende restriktionszoner III i de seneste tolv måneder.
Disse restriktionszoner III bør nu opføres som restriktionszoner II under hensyntagen til den nuværende epidemiologiske situation med hensyn til afrikansk svinepest.